Adetoun Ogunsheye

Felicia Adetowun Omolara Ogunsheye (jaiotzez Banjo; Benin City, 1926ko abenduaren 5a) nigeriar liburuzain eta irakaslea da, herrialdeko lehen emakumezko katedradun izateagatik ezaguna. Ibadango Unibertsitateko liburuzaintza eta informazioaren zientziako irakasle ohia da.

 Bizitza 
Adetowun Ogunsheye 1926ko abenduaren 5ean jaio zen Benin Cityn, Edo estatuan. Victor Banjo teniente koronelaren eta Ademola Banjo ingeniariaren arreba zaharrena da. Bigarren mailako ikasketak Lagosko Queen's Collegen egin zuen eta 1946an Yaba eskolan (gaur egun Yaba College of Technology) sartu zen emakumezko ikasle bakarra bihurtu zen. 1948an eskola horretan graduatu zen lehen emakume bilakatu zen. University College Ibadanen jarraitu zituen ikasketak. Gero Cambridgeko Unibertsitateko Newnham Collegera joan zen geografia ikastera, 1952an lizentziatu zen eta 1956an masterra egin zuen. Han ere lehen emakume nigeriarra izan zen. 1962an liburuzaintzako masterra egin zuen Simmons Collegen (Massachusetts).

Abadina Baliabideen Zentroko Liburutegia sortu du Ibadango Unibertsitatean. 1973an unibertsitate bereko irakasle bihurtu zen, eta 1977 eta 1979 artean, Hezkuntza Fakultateko dekano izendatu zuten. Nigeriako unibertsitate bateko lehen emakume dekanoa da. Hainbat erakundetan aholkulari gisa aritu da, besteak beste, Liburutegien Elkarte eta Erakundeen Nazioarteko Federazioan, UNESCOn, Eskola Liburuzainen Nazioarteko Elkartean, Dokumentalisten Nazioarteko Federazioan, British Councilen eta Munduko Bankuan.

Ibadango Unibertsitateko emakumezkoen egoitzetako batek bere izena darama.

 Sariak eta aintzatespenak 

 1961: Ford International Fellow
 1969: Simmons Collegeko honoris causa doktoretza
 1979: Simmons Collegeko International Alumnus saria
 1980: Fulbright diru-laguntza
 1982: Ile-Olujiko Iyalaje titulua
 1985: Emakumeen Hamarkadako Lorpen Bikainen Meritu Ziurtagiria
 1990: Maiduguriko Unibertsitateko honoris causa doktoretza
 2000: Nazioarteko Hezkuntzaren Ospearen Aretoa (Nigeria)

 Kidetza 

 1982: Nigeriako Liburuzainen Elkartea
 1985: Nigeriako Hezkuntza Akademia

 Lanak 

 Lan zientifikoak 

 Liburuak 

 A preliminary bibliography of the Yoruba language (1963)
 Nigerian Library resources in science and technology (1970)
 Nigerian women and development (editore gisa, 1988)
 Bibliographical survey of sources for early Yoruba language and literature studies, 1820–1970 (2001)
 A break in the silence : a historical note on Lt. Colonel Victor Adebukunola Banjo (2001)

 Artikuluak 

 The Role and Status of Women in Nigeria (1960)
 Library education in Nigeria (1968)
 Problem of Bibliographic Services in Nigeria (1969)
 Library education at Ibadan University, Nigeria (1974)
 The future of Library Education in Africa (1976)
 Abadina Media Resource Centre (AMRC): A Case Study in Library Service to Primary Schools (1979)

 Haurrentzako liburuak 

 My alphabet reading book (1993)
 My first alphabet book: A B C (1996)
 My first number book: 1 2 3 (1996)
 Lara and Kariba (2003)

 Erreferentziak 

 Kanpo estekak 

Kategoria:Edo estatuko jendea
Kategoria:Nigeriako emakumeak
Kategoria:Nigeriako liburuzainak
Kategoria:Emakume liburuzainak
Kategoria:Nigeriako irakasleak
Kategoria:Emakume irakasleak
Kategoria:Nigeriako haur literaturako idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Ingelesezko idazleak
Kategoria:Cambridgeko Unibertsitateko ikasleak
Kategoria:Honoris causa doktoreak